text: Genkender du røverne her? 
  06 januar 2011 kl. 11.10
  Politiet offentliggør nu fotos fra et røveriforsøg den 22. december i Aabenraa. Røverne blev snydt af snarrådige unge kvinder.  
  
  Billederne er fra et overvågningskamera og optaget onsdag den 22. december 2010 kl. 18.42 ved Nordea Banks døgnboks i Storegade i Aabenraa. Her forsøgte to - måske - tre røvere at snuppe julehandelens indtægter, som netop skulle puttes i døgnboksen.   
  
  Hurtige unge kvinder
  Men de to unge kvindelige ansatte i nabobtuikken Matas så røverne komme løbende og skyndte sig at putte pengene i døgnboksen. Dermed måtte røverne se deres chance og deres rov forsvinde for næsen af dem.
  
  Se især på beklædningen 
  Kan du genkende disse ukendte gerningsmænd, spørger politiet. Politiet hæfter sig særligt ved personernes beklædning. De er i alderen 20-25 år. Genkender du personerne eller deres beklædning kan Syd- og Sønderjyllands Politi kontaktes på telefon 1-1-4.
  